  Туспуктэм: Иван Коновалов Наталия Сильвестрова Удмуртиын кӧс куазь йырин 133,3 сюрс гектар будэтосъёс арам луизы. Соос 5,5 сюрс гектар кукуруза, рапс, люцерна, сизьйыр киземъёс бырыны сюризы. Со сярысь элькунысь гурт возёсъя министерстволэн пресс-службаез ивортӥз. Улосын 3-тӥ пӧсьтолэзьысен кӧс куазь йырин но музъемын мускыт тырмымтэен нимысьтыз тупатэм югдур юнматӥзы. Соин валче ыштонъёслэсь быдӟалазэс пичиятон понна ужрадъёсын план радъязы: бырем будэтосъёс сярысь ивортодэт люкалозы но элькунысь гурт возёс вуз поттӥсьёслэсь югдурзэз эскерозы; возёсъёсысь пудо сиёнлэсь тырмыт луэмзэ чаклалозы; киземъёсты эскерозы; 2023-тӥ арын кизёнъёсты ортчытон понна узьым но 2024-ти арын мерттӥськон понна валэс юос кидысъёсын ванё карозы. Пусйизы, толалтэ лымы шобырет туж ӝуӝыт ӧй вал, соин музъем тырмымон кот ӧй вал. Тегъёс: гуртвозёс будосъёс куазь гуртвозёсъяминистерство Удмуртия  